สวัสดีค่ะคือหนูไม่เคยมีลูกแต่อยากฉีดยาคุมกำเนิด แบบ3เดือน แต่ก่อนฉีดได้คุมกำเนิดแบบกินยาคุมแล้วมีการปวดท้องและมาน้อยมาแค่ไม่กี่วันเลยตัดสินใจเลือกที่จะฉีดยาคุมกำเนิดแบบ3เดือนช่วงที่ฉีดยาคุมกำเนิดเข็มแรกอาการก้อปกติดีค่ะ. แต่พอเริ่มเข็มสอง ผ่านมา. คืออาการไม่ปกติมีรอบเดือนกระปริบกระปรอยคล้ายตกขาวสีน้ำตาลและได้มีการหลับนอนกะแฟน แบบนี้จะท้องมั้ยค่ะหรืออันตรายมั้ยค่ะ
วัสดีค่ะ ประสิทธิภาพของยาฉีดคุมกำเนิดชนิดฮอร์โมนเดี่ยว (หรือฉีดทุก 2 หรือ 3 เดือน)หากฉีดได้อย่างถูกต้อง จะป้องกันการตั้งครรภ์ได้มากกว่า 99% หรือมีโอกาสเกิดการตั้งครรภ์ได้ประมาณ 2 คน ใน 1,000 คน แต่หากฉีดไม่ถูกต้อง เช่น ไม่ได้ฉีดเข้าชั้นกล้ามเนื้อ มีการไปนวดคลึงบริเวณที่ฉีด เลยกำหนดฉีดยาไปหลายวัน เป็นต้น อาจทำให้ประสิทธิภาพลดลงได้สำหรับอาการเลือดออกกะปริดกะปรอย อาจเป็นผลข้างเคียงของยาฉีดคุมกำเนิดได้ค่ะ โดยส่วนใหญ่เมื่อฉีดไปได้ซัก 2-3 เข็ม ประจำเดือนจะขาดหายไปในที่สุดค่ะ ซึ่งเป็นผลจากยาฉีดเช่นกัน และไม่ได้อันตรายแต่อย่างใดผลข้างเคียงอื่นๆ ที่อาจพบได้แต่ไม่บ่อย เช่น ปวดศีรษะ เวียนศีรษะ ปวดท้อง อ่อนเพลีย น้ำหนักเพิ่ม เป็นต้น